ມີຜູ້ເສຍຊີວິດ ເພີ້ມຂຶ້ນ ເປັນ 38 ຄົນ ໃນອຸບັດເຫດ ເຮືອບິນຕົກ ຢູ່ໄຕ້ຫວັນ
ພວກຊອກຄົ້ນພົບອີກ 3 ສົບ ໃນແມ່​ນໍ້າ Keelung ເຮັດໃຫ້​ຈຳນວນ​ຜູ້​ເສຍຊີວິດ​ ໃນອຸບັດເຫດ ເຮືອບິນ TransAsia ຕົກ ເພີ້ມຂຶ້ນ​ເປັນ 38 ຄົນ.
ບັນດາທີມຊອກຄົ້ນຫາ ໄດ້ພົບເຫັນອີກ ສາມສົບ ຈາກແມ່ນໍ້າ Keelung ຢູ່ໃນໄຕ້ຫວັນ ໃນຕອນເຊົ້າວັນເສົາມື້ນີ້ ເຮັດໃຫ້ຈຳ ນວນຜູ້ເສຍຊີວິດ ຍ້ອນເຮືອບິນ TransAsia ຕົກ ໃນມື້ວັນພຸດ ແລ້ວ ເພີ້ມຂຶ້ນເປັນ 38 ຄົນ ຫ້າຄົນ ທີ່ຢູ່ໃນຖ້ຽວບິນ 235 ໄປຫາໝູ່ເກາະ Kinmen ຂອງ ໄຕ້ຫວັນທີ່ຢູ່ຫ່າງອອກໄປໃກ້ໆກັບຈີນແຜ່ນດິນໃຫຍ່ນັ້ນ ຍັງຫາຍສາຍສູນຢູ່ ສິບຫ້າຄົນ ໄດ້ລອດຊີວິດມາໄດ້ ບັນດາຜູ້ສືບສວນ ກ່າວໃນວັນສຸກວານນີ້ວ່າ ເຄື່ອງຈັກສອງໝາກປິ່ນຂອງເຮືອບິນ ບໍ່ສາ ມາດສະໜອງແຮງສົ່ງຢ່າງພຽງພໍເພື່ອໃຫ້ເຮືອບິນ ATR 72-600 ບິນຂຶ້ນສູ່ລະດັບໄດ້ຈຶ່ງ ຕົກລົງໄປແມ່ນຳ້ໃນເວລາບໍ່ດົນຫລັງຈາກໄດ້ບິນຂື້ນຈາກເດີ່ນ Sangshan ໃນນະຄອນ Taipei ໃນຕອນເຊົ້າວັນພຸດທີ່ຜ່ານມາ ບັນດາເຈົ້າໜ້າທີ່ ຈາກສະພາຄວາມປອດໄພການບິນຂອງໄຕ້ຫວັນ ກ່າວຖະແຫລງຕໍ່ ກອງປະຊຸມນັກຂ່າວວ່າ ຫີບບັນທຶກສຽງ ແລະຂໍ້ມູນ ໄດ້ເປີດເຜີຍວ່າ ເຄື່ອງຈັກໝາກປິ່ນ ເບື້ອງຂວາໄດ້ຕາຍຫຼື ບໍ່ເຮັດວຽກ 37 ວິນາທີ ຫຼັງຈາກທີ່ໄດ້ບິນຂຶ້ນ ນັກບິນຄົນນຶ່ງ ຕໍ່ ມາໄດ້ຕັ້ງໃຈມອດເຄື່ອງຈັກໝາກປິ່ນ ເບື້ອງຊ້າຍລົງ ຊຶ່ງມີທ່າທາງວ່າດ້ວຍຄວາມຜິດ ພາດ ຊຶ່ງຫລັງຈາກນັ້ນກໍໄດ້ພະຍາຍາມທີ່ຈະຕິດຈັກຄືນ ແຕ່ເຮືອບິນໄດ້ຕົກກ່ອນທີ່ ພວກນັກບິນຈະສາມາດຕິດຈັກຄືນໄດ້ ການບັນທຶກຂອງບັນດາພະນັກງານຫໍຄວບຄຸມການບິນ ໄດ້ບົ່ງບອກເຖິງຄຳເວົ້າຄັ້ງ ສຸດທ້າຍ ຂອງນັກບິນ ກ່ອນເຮືອບິນຈະຕົກ ນັ້ນ ແມ່ນວ່າ ບັນດາເຈົ້າໜ້າທີ່ ກ່າວໃນວັນສຸກມື້ນີ້ວ່າ ມັນຍັງເປັນການໄວເກີນໄປທີ່ ຈະລົງຄວາມ ເຫັນໄດ້ກ່ຽວກັບສາເຫດທີ່ພາໃຫ້ເຄື່ອງຈັກຕາຍ